Source: https://www.riigiteataja.ee/akt/428022014014
Timestamp: 2018-08-22 01:19:59+00:00
Document Index: 5416571

Matched Legal Cases: ['§ 5', '§ 7', '§ 12', '§ 14', '§ 141', '§ 16', '§ 22', '§ 5', '§ 7', '§ 12', '§ 14', '§ 141', '§ 16']

Pärnu linna eelarvest ettevõtlustoetuse taotlemise ja menetlemise kord – Riigi Teataja
Pärnu linna eelarvest ettevõtlustoetuse taotlemise ja menetlemise kord
Pärnu linna eelarvest ettevõtlustoetuse taotlemise ja menetlemise kord - sisukord
§ 5 Abikõlbulikud ja mitteabikõlbulikud kulud
§ 7 Taotletava toetuse piirmäärad ja tingimused
§ 12 Ekspertkomisjon
5 Toetuse eraldamine ja väljamaksmine
§ 14 Lepingu sõlmimine
§ 141 Lepingu muutmine
§ 16 Projekti järelevalve
RT IV, 28.02.2014, 14
Vastu võetud 16.02.2012 nr 2
RT IV, 17.02.2012, 1
jõustumine 20.02.2012
17.01.2013 RT IV, 29.01.2013, 3 01.02.2013
20.02.2014 RT IV, 28.02.2014, 3 03.03.2014
Määrus kehtestatakse kohaliku omavalitsuse korralduse seaduse § 22 lõike 1 punkti 5 alusel
Käesoleva määrusega kehtestatakse Pärnu linna eelarvest ettevõtlustoetuse taotlemise, taotluse läbivaatamise, toetuse andmise ja toetuse kasutamise üle järelevalve teostamise kord.
Käesoleva määruse alusel toetuse andmise eesmärgiks on Pärnu linna väikeettevõtete konkurentsivõime suurendamine ning selle kaudu Pärnu linnas ettevõtluse arendamine.
[RT IV, 29.01.2013, 3 - jõust. 01.02.2013]
1) toetus – tagastamatu abi;
2) väikeettevõte – äriühing, mis annab tööd vähem kui 50 inimesele ja mille aastakäive ja/või aastabilansi kogumaht ei ületa 10 miljonit eurot;
3) projekt – kindla eesmärgi saavutamisele suunatud ajas ja ruumis piiritletud ühekordne tegevus või tegevuste kogum, mille elluviimiseks toetust taotletakse või kasutatakse.
(1) Toetust saab taotleda ettevõtte konkurentsivõime suurendamise projekti elluviimiseks.
1) eksperdi kaasamine toote- ja teenusearenduse nõustamiseks;
2) toote- ja teenusearendusprojektide koostamine;
3) eksperdi kaasamine tehnoloogiaalaseks nõustamiseks;
4) ekspordiplaanide koostamine;
5) turu- ja tasuvusuuringute läbiviimine;
6) tööalased täiendkoolitused, koolitusvisiidid;
7) välis- ja sisemesside külastamine ja osalemine;
8) [kehtetu - RT IV, 28.02.2014, 3 - jõust. 03.03.2014]
9) eksportturgudele suunatud turundustegevused.
§ 5. Abikõlbulikud ja mitteabikõlbulikud kulud
(1) Kõik toetatavad kulud peavad olema põhjendatud, läbipaistvad ja taotluses detailselt kirjeldatud.
(2) Pärnu Linnavalitsus (edaspidi linnavalitsus) finantseerib tehtud kulusid tagantjärele tingimusel, et kõik tegevused toimusid §-s 6 nimetatud projekti abikõlblikkuse perioodil.
(3) Abikõlbulikud on §-s 4 nimetatud tegevustega otseselt seotud ja põhjendatud kulud vastavalt
(4) Mitteabikõlbulikud on järgmised kulud:
4) esinduskulud ja kingitused;
5) toitlustamise kulud, välja arvatud koolituse või konverentsi kohvipauside kulu;
6) isikliku või ettevõttele kuuluva transpordivahendi kasutamise kulud;
7) riiklikud maksud, riigilõivud;
8) muud projektiga mitteseotud ning elluviimise seisukohast põhjendamatud ja ebaolulised kulud.
Projekti abikõlblikkuse periood on ajavahemik toetuse eraldamise otsusest kuni 12 kuu möödumiseni.
§ 7. Taotletava toetuse piirmäärad ja tingimused
(1) Toetuse alammääraks on 1000 eurot ja ülemmääraks 5000 eurot ühe taotleja kohta kalendriaastas.
(2) Taotluse eelarves peab olema ette nähtud omafinantseering, mille suurus on vähemalt 30% projekti kogumahust.
(1) Toetuse taotlemiseks tuleb esitada vormikohane taotlus, mis avalikustatakse Pärnu linna kodulehel www.parnu.ee.
(2) Info taotluse esitamise võimaluste kohta avalikustab linnavalitsus Pärnu linna veebilehel www.parnu.ee ja kohalikus ajalehes 1 kuu enne taotluse esitamise tähtaega. Taotluse esitamise tähtaeg on 30. märts, II taotlusvoor väljakuulutamisel 30. juuni ja III taotlusvoor väljakuulutamisel 30. september.
[RT IV, 28.02.2014, 3 - jõust. 03.03.2014]
(3) Taotleja esitab taotluse koos kõigi nõutud lisadokumentidega linnavalitsusele paberkandjal või saadab digitaalselt allkirjastatud elektroonilise taotluse e-posti aadressile linnavalitsus@lv.parnu.ee. Taotluse allkirjastab taotleja esindusõiguslik isik.
(1) Käesoleva määruse mõistes võib toetuse taotlejaks olla väikeettevõte.
1) taotleja peamine tegevuskoht on Pärnus;
2) taotleja on tegutsenud vähemalt 1 majandusaasta;
3) taotlejal puuduvad maksuvõlad, sh kohalike maksude võlad, välja arvatud juhul, kui need on ajatatud. Maksuvõla ajatamise korral peavad maksud olema tasutud ajakava kohaselt.
4) taotlejal on projekti omafinantseerimiseks vajalikud vahendid;
5) taotleja suhtes ei ole algatatud likvideerimis- ega pankrotimenetlust.
(3) Taotleja eelmise majandusaasta netokäibest ei tohi alljärgnevad tegevusalad moodustada rohkem kui 50%:
1) põllumajanduslik ja kalanduslik tootmine;
3) jae- ja hulgikaubandus;
4) finantsteenused ja kindlustustegevus;
6) alkoholi- ja tubakatoodete tootmine ja vahendus;
(1) Toetuse taotluses märgitakse:
1) taotleja ja tema esindusõigusliku isiku üldandmed;
2) andmed projekti kohta (sh projekti nimetus, teostamise vajadus, eesmärk, oodatavad tulemused ja mõju, tegevuste algus- ja lõppkuupäev, projekti üldmaksumus, taotletava toetuse summa, omafinantseeringu summa);
3) esitatud lisadokumentide loetelu;
4) taotleja kinnitus esitatud andmete õigsuse kohta.
1) projektitegevuste kirjeldus ning ajakava;
2) tegevuskulude eelarve tegevuste lõikes;
3) kaasatavate konsultantide nimekiri, tutvustus (kui projekti raames kaasatakse konsultant(e));
4) jooksva majandusaasta bilanss ja kasumiaruanne;
5) tõend Maksu- ja Tolliametist maksuvõlgnevuse puudumise kohta;
6) kolm võrreldavat hinnapakkumist, kui projekti raames viiakse ellu turundustegevusi.
(1) Pärnu Linnavalitsuse planeerimisosakond (edaspidi planeerimisosakond) kontrollib 7 tööpäeva jooksul esitatud dokumentide vastavust ja õigsust.
(2) Taotlust menetleval ametnikul on vajaduse korral õigus nõuda taotlejalt täiendavaid andmeid.
(3) Puuduste esinemisel taotluses või sellele lisatud dokumentides informeerib planeerimisosakond sellest taotlejat ning annab puuduste kõrvaldamiseks aega 7 tööpäeva. Juhul kui taotleja jätab kõrvaldamata puudused, lõpetatakse taotluse menetlus.
(4) Kui planeerimisosakond tuvastab valeandmete esitamise, lõpetatakse menetlus planeerimisosakonna otsusega.
§ 12. Ekspertkomisjon
(1) Linnavalitsus moodustab taotlustele hindamiseks kolme- kuni seitsmeliikmelise ekspertkomisjoni.
(2) Planeerimisosakond esitab taotlused ekspertkomisjonile hindamiseks.
(3) Ekspertkomisjoni pädevuses on toetuste eraldamiseks taotlustele hinnangu andmine.
(4) Ekspertkomisjon annab hinnangu 21 tööpäeva jooksul alates taotluse esitamise tähtajast.
5. peatükk Toetuse eraldamine ja väljamaksmine
(1) Toetuste eraldamise otsustab ekspertkomisjoni ettepanekul linnavalitsus oma korraldusega hiljemalt 30 tööpäeva möödumisel arvates taotluse esitamise tähtajast.
(2) Planeerimisosakond avalikustab toetuse saajad 3 tööpäeva jooksul Pärnu linna veebilehel.
§ 14. Lepingu sõlmimine
(1) Planeerimisosakond sõlmib toetuse saajaga lepingu toetuse sihtotstarbelise kasutamise kohta.
§ 141. Lepingu muutmine
(1) Toetuse saaja peab projekti muutmise soovi korral esitama planeerimisosakonnale lepingu muutmise taotluse. Nimetatud taotlust ei pea esitama juhul, kui projekti muudatus jääb alla 10% projekti eelarvest.
(2) Projekti muutmise taotluse vaadatakse üle ja otsus langetatakse 7 tööpäeva jooksul:
1) planeerimisosakonna poolt, kui projekti muudatus jääb alla 30% projekti eelarvest;
2) ekspertkomisjoni poolt, kui muudatus ületab 30% projekti eelarvest.
(1) Toetuse saaja peab hiljemalt 1 kuu jooksul pärast abikõlblikkuse perioodi esitama planeerimisosakonnale vormikohase aruande koos kuludokumentide ning neid tõendavate maksekorraldustega.
(2) Toetuse kasutamise aruande vorm avalikustatakse Pärnu linna veebilehel.
(3) Aruande peab allkirjastama toetuse saaja esindusõiguslik isik.
§ 16. Projekti järelevalve
(1) Järelevalvet toetuse sihipärase kasutamise üle teostab planeerimisosakond 7 tööpäeva jooksul aruande esitamisest arvates.
(2) Puudusteta aruanne kinnitatakse planeerimisosakonna poolt.
(3) Järelevalve käigus avastatud lepingu tingimuste rikkumise korral on planeerimisosakonnal õigus leping ühepoolselt lõpetada.
Toetus makstakse välja peale aruande kinnitamist 7 tööpäeva jooksul.
Määrus jõustub kolmandal päeval pärast vastuvõetud määruse avalikustamist Riigi Teatajas.